קולין פארל

קולין ג'יימס פארל (באנגלית: Colin James Farrell; נולד ב-31 במאי 1976) הוא שחקן קולנוע אירי. בשנת 2020, הוא דורג במקום ה-5 ברשימת שחקני הקולנוע הגדולים של אירלנד מטעם האייריש טיימס. בשנת 2023, מגזין "טיים" כינה אותו כאחד ממאה האנשים המשפיעים ביותר בעולם. פארל החל לשחק בסדרת הדרמה של ה-BBC, "Ballykissangel"‏ (אנ') (אנ') (אנ') פארל זכה לשבחים על שגילם מתנקש בקומדיה של מרטין מקדונה "ברוז'" (2008), וזכה עבורו בפרס גלובוס הזהב. הוא המשיך לגלם מגוון תפקידים ראשיים בקומדיה "איך להיפטר מהבוס" (2011) ובסרט המדע הבדיוני "זיכרון גורלי" (2012). בשנת 2022, פארל גילם את הפינגווין בסרט גיבורי העל "באטמן", וזכה לשבחים על תפקידיו בדרמת המדע הבדיוני "אחרי יאנג" (אנ') בסרט ההישרדות של רון הווארד, "שלושה עשר חיים" ובסרט הדרמה של מקדונה "רוחות אינישרין". על משחקו באחרון, הוא זכה בגביע וולפי לשחקן הטוב ביותר (אנ') בפסטיבל הסרטים של ונציה ובפרס גלובוס הזהב, בנוסף למועמדות לפרס האוסקר לשחקן הטוב ביותר. פארל נולד בפרבר קאסלנוק (אנ'), מערבית לדבלין שבאירלנד ב-31 במאי 1976, בנם של ריטה (לבית מונאהן) ואֵיְימון פארל. אביו היה שחקן כדורגל, שיחק בין היתר בשמרוק רוברס וכיום הוא מנהל חנות מזון בריאות. קולין שיחק גם בקבוצת נוער מקומית שנוהלה על ידי אביו. דודו, הוא כדורגלן העבר טומי פארל (אנ'), אשר שיחק גם בשמרוק רוברס במשך עשור. יש לו אח גדול בשם אֵיְימון ג'וניור ושתי אחיות בשם קלודין (שעובדת כעת כעוזרת האישית שלו) וקת'רין. הוא חונך כקתולי והתחנך בבית הספר הלאומי סנט בריג'יד (אנ'), ולאחר מכן בית הספר הפרטי קאסלנוק קולג' (אנ'). הוא נבחן ללא הצלחה עבור להקת הבנים בויזון באותה תקופה. בעידודו של אחיו, הוא למד בבית ספר למשחק גייטי (אנ') שבטמפל בר, אך נשר ב-1998 כשלוהק לתפקיד של דני בירן בדרמה של ה-BBC,‏ "Ballykissangel". בזמן שטייל בסידני בגיל 18, פארל הפך לחשוד בניסיון רצח. הדיוקן המשטרתי נראה כמוהו להפליא; האליבי היחיד שלו היה יומן שנערך על ידי חברו, שהסביר שהשניים לקחו MDMA בצד השני של העיר באותו לילה. פארל השתתף במספר קטן של תוכנית טלוויזיה וסרטים עד שנת 2000, שבה הוא לוהק לסרט האמריקאי "טייגרלנד" (אנ'). באותה שנה, הוא עבר להתגורר בארצות הברית. בשנת 2001 שיחק בסרט האקשן "הרעים שוב טובים" בבימויו של לס מייפילד, ומיד לאחריו שיחק בסרט "דו"ח מיוחד" של סטיבן ספילברג. בשנת 2002 כיכב פארל בתפקיד ראשי בסרט המתח "תא טלפון" בבימויו של ג'ואל שומכר. בשנת 2003 השתתף בסרטים "השתול" (לצד אל פצ'ינו), "דרדוויל", "ימ"מ יחידת פריצה" ובקומדיה השחורה של הבמאי ג'ון קראולי "אינטרמישן". בשנת 2004 גילם את אלכסנדר הגדול בסרט "אלכסנדר" ואת בובי בסרט "בית בקצה העולם". בשנת 2005, השתתף פארל בסרט "העולם החדש", שהיה מועמד לפרס האוסקר. באותה שנה השתתף בפרק בסדרה "סקראבס" בעונה הרביעית. בשנת 2006, השתתף פארל בסרט "מיאמי וייס", שגרף הכנסות רבות ברחבי העולם. ב-2007 כיכב בסרטו של וודי אלן "חלומה של קסנדרה". בשנת 2008 שיחק בתפקיד הראשי בסרט "ברוז'", בגינו זכה בפרס גלובוס הזהב לשחקן הטוב ביותר בסרט קומי או מחזמר. בשנת 2009 שיחק בסרט "מופע הפלאים של דוקטור פרנסוס" בתור אחד המחליפים של הית' לדג'ר, שנפטר במהלך הצילומים. באותה שנה כיכב בתפקיד הראשי בסרט הדרמה הרומנטית "אונדין". בשנת 2010 שיחק לצד קירה נייטלי בסרט "לונדון בולווארד". בסרט הוא משחק פושע שיצא מהכלא אחרי שלוש שנים ומנסה ללא הצלחה לבנות את חייו מחדש. בשנת 2011 שיחק בסרט הקולנועי "איך להיפטר מהבוס" תפקיד של ספק קוקאין, ובסרט האימה "ליל האימה". בשנת 2012 הופיע בתפקיד הראשי בסרט "זיכרון גורלי". באוקטובר 2012 שוחרר הסרט "שבעה פסיכופתים" שם הוא משחק תסריטאי שנמצא בקשיים ומסתבך עם העולם התחתון בלוס אנג'לס. בשנת 2013 הופיע בתפקיד הראשי בסרט "האישה מאחורי הנקמה" לצידם של טרנס הווארד ונומי ראפאס. ודיבב את רונין בסרט "הממלכה הסודית". בשנת 2014 שיחק בתפקיד הראשי לצד ראסל קרואו ומאט בומר בדרמה הרומנטית "אגדת חורף". הסרט זכה לביקורות גרועות, בגלל שהסרט רומנטי מידי לדעת המבקרים. לעומת הביקורות הלא אוהדות לסרט פארל הוצג כשחקן שהחזיק את הסרט ויצר את סצינות האהבה הרומנטיות ביותר לשנת 2014. באותה שנה שיחק בסרט הדרמה "מיס ג'ולי" בבימויה של ליב אולמן, ולצידם של ג'סיקה צ'סטיין וסמנתה מורטון. בינואר אותה שנה שיחק בסרט "להציל את מיסטר בנקס". בסרט מגלם פארל את אביה של הסופרת פמלה לינדון טרברס, שיצרה את דמותה של מרי פופינס. פארל מגלם אב בעל רוח עליזה ודמיון עשיר שמדרדר את המשפחה בגלל בעיות השתייה שלו. על תפקידו זכה לביקורות חיוביות ויש שאמרו[דרוש מקור] שזהו משחקו הטוב ביותר. בשנת 2015 שיחק בדרמה הקומית "הלובסטר" לצידם של אוליביה קולמן, רייצ'ל וייס ובן וישו. על תפקידו היה מועמד לפרס גלובוס הזהב לשחקן הטוב ביותר - סרט מוזיקלי או קומדיה. בשנת 2016 שיחק בסרט הפנטזיה "חיות הפלא והיכן למצוא אותן", הסרט הוא ספין אוף לסדרת הסרטים של הארי פוטר. בסרט הוא משחק לצד אדי רדמיין, עזרא מילר וסמנתה מורטון. בשנת 2017 הופיע בתפקיד הראשי בסרטה של סופיה קופולה "הפיתוי", וכן הופיע בתפקיד הראשי בסרט "להרוג אייל קדוש". בשנת 2018 שיחק בסרטו של סטיב מקווין "אלמנות" (אנ'). בשנת 2019 הופיע בתפקיד הראשי בסרט "דמבו". בשנת 2020 שיחק בסרט "הג'נטלמנים" של הבמאי גאי ריצ'י. באותה שנה שיחק במותחן הנקמה "סוכנת במילכוד", בכיכובה של ג'סיקה צ'סטיין. בהמשך, שיחק בסרט הפנטזיה של קנת בראנה "ארטמיס פאול" שמבוסס על הספר באותו שם מאת הסופר האירי אואן קולפר. בשנת 2022 כיכב בסרט הדרמה והמדע בדיוני "אחרי יאנג" מאת הבמאי האמריקאי הדרום קוריאני קוגונאדה; בכורת הסרט הייתה בפסטיבל הקולנוע בקאן ב-8 ביולי 2021. באותה שנה גילם את דמותו של הפינגווין בסרט גיבורי העל "באטמן"; אותו ישוב לגלם במיני-סדרה "הפינגווין". ביוני 2022 לוהק פארל לגלם את הדמות הראשית בסדרת הדרמה והמד"ב "שוגר" אשר עלתה לשידור ברשת אפל TV פלוס במהלך 2024. בספטמבר 2022 יצא לאור הסרט "רוחות אינישרין" בו מככב פארל בתפקיד פאדריק סוילאבהאיין. על תפקידו קיבל פרס גלובוס הזהב לשחקן הטוב ביותר - סרט מוזיקלי או קומדיה לשנת 2022 והיה מועמד לפרס אוסקר לשחקן הטוב ביותר. בשנת 2023 הופיע ברשימה השנתית טיים 100 של מגזין טיים. ביולי 2001 התחתן עם השחקנית האנגליה אמיליה וורנר. הזוג התגרש ארבעה חודשים לאחר מכן. ב-12 בספטמבר 2003 נולד בנו הראשון, מהדוגמנית האמריקאית קים בורדנייב. באוקטובר 2007 חשף פארל כי בנו לוקה בתסמונת אנגלמן. ב-9 באוקטובר 2009 נולד בנו השני, מהשחקנית הפולנייה אליציה בכלדה (Alicja Bachleda-Curuś), אותה הכיר במהלך צילומי הסרט "אונדין". על הקמיצה השמאלית שלו, מעל למפרק מקועקע השם "מילי", שם החיבה של אמיליה וורנר, בת-זוגו לשעבר. יש לו שני קעקועים נוספים על זרועו השמאלית: הראשון היא המילים "Carpe Diem" (בלטינית "תפוס את היום") והשני הוא צלב שחור. פארל ידוע באורח חייו השנוי במחלוקת, ותקריות שהיה מעורב בהן, כמו נהיגה בשכרות, אי הופעה לצילומי סרטים, קיום יחסי מין עם קטינה, פרסום קלטת סקס שלו ושל חברתו באינטרנט ומעצר משטרתי. הוא מעשן, לעיתים בציבור. הוא סבל מנדודי שינה כרוניים מאז שהיה בן 12. אחד הספרים האהובים עליו הוא "כשניטשה בכה" מאת ארווין יאלום. פארל ידוע גם כאקטיביסט למען זכויות להט"ב באירלנד, על רקע היות אחיו, אמון חלק מהקהילה. בדצמבר 2005 פארל נרשם מרצונו לטיפול גמילה מסמים וממשככי כאבים. הוא סיים את הטיפול בינואר 2006. בתוכניתו של דייוויד לטרמן דיבר על השינוי שעבר מאז שהפסיק להשתמש בסמים. ב-2003 נכנס פארל לרשימת "50 האנשים הכי יפים" של מגזין פיפל.[דרושה הבהרה] בנוסף, באותה שנה הוא דורג במקום ה-6 ברשימת "הגברים הכי סקסיים".[דרושה הבהרה] ב-2015 מונה לשגריר של טורניר הצדקה "Homeless World Cup" (אנ'). קולין פארל, ברשת החברתית אקס (טוויטר) קולין פארל, במסד הנתונים הקולנועיים IMDb (באנגלית) קולין פארל, באתר "אידיבי", מאגר הידע העברי לקולנוע ישראלי ועולמי קולין פארל, באתר AllMovie (באנגלית) קולין פארל, באתר Rotten Tomatoes (באנגלית) קולין פארל, באתר Box Office Mojo (באנגלית) קולין פארל, באתר Metacritic (באנגלית) קולין פארל, במסד הנתונים הקולנועיים KinoPoisk (ברוסית) קולין פארל, באתר MusicBrainz (באנגלית) קולין פארל, באתר Discogs (באנגלית) קולין פארל, באתר Songkick (באנגלית) יניר דקל, קולין פארל: "כיף לחזור לסרטי אקשן", באתר ynet, 11 באוגוסט 2012 וויל לורנס, ואת אמא שלך גם: קולין פארל עדיין קצת ילד רע, באתר nrg‏, 29 בספטמבר 2012 אמיר קמינר, קולין פארל: "לא יצאתי לדייט 4 שנים", באתר ynet, 17 ביוני 2015 אבנר שביט‏, התסריט עורר בי חלחלה": ריאיון עם קולין פארל על היפ הופ בחדר הניתוחים, באתר וואלה, 4 בינואר 2018 דודי כספי, ‏"אני מוצף בחוסר ביטחון כשאני צופה בעצמי על המסך", באתר ‏מאקו‏, 19 בספטמבר 2024 Donald Clarke, Tara Brady, The 50 greatest Irish film actors of all time – in order, The Irish Times (באנגלית) EMPICS, COLIN FARRELL SHOWS HIS BROTHERLY LOVE AT 'VICE' PREMIERE, www.hellomagazine.com, ‏28 JULY 2006 (באנגלית) Joe Otterson, Joe Otterson, Colin Farrell to Reprise Penguin Role in ‘The Batman’ Spinoff Series for HBO Max (EXCLUSIVE), Variety, ‏2021-12-06 (באנגלית אמריקאית) ניקול קידמן, Colin Farrell Is on the 2023 TIME 100 List, טיים, ‏13 באפריל 2023 Horatia Harrod, ‏Colin Farrell interview, The Telegraph, 29 November 2010